**NP „Cesta z kruhu nezamestnanosti“**

Hlavnou aktivitou je poskytovanie finančného príspevku na podporu vytvorenia pracovného miesta zamestnávateľovi, ktorý prijme do pracovného pomeru dlhodobo nezamestnaných občanov na plný pracovný úväzok alebo najmenej v rozsahu polovice ustanoveného týždenného pracovného času, na dobu neurčitú, resp. na dobu určitú minimálne 15 mesiacov.

Vzhľadom na oprávnenú cieľovú skupinu, dlhodobo nezamestnaný občan, zamestnávateľ môže v prípade potreby zabezpečiť pracovný tútoring, za účelom aktívnej podpory a pomoci pri vykonávaní pracovných činnosť a adaptácie prijatého zamestnanca na pracovnom mieste.

**Oprávnené výdavky**

*A/ Finančný príspevok na úhradu časti celkovej ceny práce*

V prípade ak zamestnávateľ príjme do pracovného pomeru UoZ evidovaného v evidencii UoZ najmenej 12 - 24 mesiacov je mesačná výška príspevku 80 % z CCP zamestnanca, najviac však vo výške 80 % z MCCP, t.j. na rok 2016 maximálne **438,04** **€**, najviac počas 12 mesiacov. Po uplynutí podpornej doby bude zamestnávateľ povinný udržať toto podporované pracovné miesto po dobu minimálne 3 mesiace.

V prípade ak zamestnávateľ príjme do pracovného pomeru UoZ vedeného v evidencii UoZ viac ako 24 mesiacov je mesačná výška 95 % z CCP zamestnanca, najviac však vo výške 95% z MCCP, t.j. na rok 2016 maximálne **520,17 €,** najviac počas 15 mesiacov. Zamestnávateľ po uplynutí podpornej doby nie je povinný pracovné miesto udržať.

*B/ Finančný príspevok na pracovného tútora*

Finančný príspevok sa poskytuje zamestnávateľovi na pracovného tútora, ktorý zabezpečí prijatému zamestnancovi z oprávnenej cieľovej skupiny aktívnu pomoc a podporu pri vykonávaní pracovných činností vo výške najviac 25% z MCCP, t.j. na rok 2016 **136,88 €** (príspevok ku mzde). Finančný príspevok na pracovný tútoring bude poskytovaný zamestnávateľovi najviac počas 3 mesiacov. V rámci projektu bude 1 pracovný tútor zabezpečovať tútoring pre 1 – 3 zamestnancov.